379 Victoria, Vincere

Secundum Augustinum, 29, *De civitate*, c. 12, victoria nil aliud quam subiectio hostium repugnancium repugnant. Autem contra nos tres hostes: diabolus, mundus, caro. Si autem velimus diabolum vincere Domini innocemus adiutorem qui non potest vinci. Vnde Augustinus, *Super canonica Joannis,* homilia 4, Adam contempnens preceptum Dei victus est a diabolo. Job sequens vocem Dei vicit diabolum. Ille victus est in paradiso, iste vicit in sterquilinio. Figura ad hoc 1 Reg. 17[:40] de Dauid qui vicit Goliam cum baculo et quinque lapidibus, sic vicit diabolum memoria baculi crucis Christi et quinque uulnorum, Apo. 12[:7] Michael pugnauit cum dracone et angeli eius et vicerunt eum per sanguinem agni.

Augustinus, 18, *De civitate*, tangit quomodo bello quando inter Athenienses quorum rex Codrus erat et Peloponenses responso accepto ab Apolline quod illi vincerent quorum rex occideretur Codrus et inuitato habitu farmenta in collo ferens et iurgia contra vnum militem partis aduerse monens occisus est. Vnde et sui victoriam habuerunt maluit, enim mori dum sui vincerent quam viuere suis superatis, sic Christus in habitu pauperis apparens mori voluit ita ut sui superarent.

¶ Quomodo autem mundus vincitur docet Joan. 1 canonica sua [5:4]: *Hæc est victoria, quæ vincit mundum, fides nostra*. Vnde dicitur Joan. 16[:33]: *Confidite*, quia *ego vici mundum*. Vbi dicit *Glossa* Bede, turpe est vinci ab eo qui victus est, cum *omne quod* fit *in mundo* fit *concupiscentia carnis concupiscentia oculorum [et] superbia vite,* [1] Joan 2[:16]. Finem vicit Christus in deserto auaritiam spernit in monte vanam gloriam repertus super pinnaculum templi fides igitur vincit omnia, Heb. 11[:33] sancti *per fidem vicerunt regna*. Quia [1] Joan. 5[:4]: *Omne quod natum est ex Deo, vincit mundum*. Igitur ex Deo quod vincimus mundum. Vnde in figura Exod. 17[:11] *Cum levaret Moyses manus*, vincit *Israël* contra *Amalec*. Ideo dum est in mundo non potest demittere mundum nisi confidat in eum qui vicit mundum.

¶ De victoria carnis que est gloriosa et rara habetur sub figura Spo. 6[:2] ubi dicitur, *Vidi et ecce equus albus, et qui sedebat super* eum, *habebat arcum, et data est ei corona, et exivit vincens ut vinceret*. Equi isti sunt caro super quos sedet rector spiritus, Ysai. 31[:3]. Igitur equus albus est caro virgenes qui sedet super eum archum quia qui uult caste viuere oportet quod resistant hostibus a remotis ad quod archus spiritualiter ordinatur. Et talis exit vincens ut vincat. Vnde Augustinus *Epistola* 100, graue est ut quem non vincit homo vincat eum libido aut quod obruatur[[1]](#endnote-1) vino, qui non vincitur ferro. Quomodo iste hostis, scilicet, caro vinci poterit dicit commentator super Boethium, *De consolatione,* dicens quod Hercules non potuit superare Antheum gigantem de Libia nisi eleuando eum a terra de qua vires sumebat quociens eam tangebatur sic debet homo suspendere canem a carnalibus qui eam subiugare, Sap. /f. 119ra/ 7[:30]: Sapiencia *vincit* malitiam. Vnde versus: Dum potes subici non debes dicere vinci. Nam quis vincatur vel vincat fine probatur. Et qui vicit sic *vestietur vestimentis albis*, Apo. 3[:5].

Vnde Gregorius, debilis est hostis qui non potest vincere nisi volentem. Ideo signanter dicitur, Rom. 12[:21]: *Noli vinci a malo*, quasi dicens, in voluntate tua est vinci vel non. Nota hic historiam Romanorum et Isidorus, *Etymologiae* tangit c. De triumphis, quomodo ter vincenti pro republica triplex honor debebatur quod videlicet sederet in curru deaurato tracto a quatuor equis albis vsque ad capitalium.

Secundus, honor erat quod deuicti ab eo ducerentur ligatis manibus post currum eius.

Tercius, honor quid in capitolio ingueretur tuncia Jouis, sed de istis superbiret tria debebat opprobria sustinere, scilicet quod aliquis seruilis condicionis sederet cum deo in curru et alapas sibi daret dicendo Nochislechitos, id est, nosce teipsum. Et tercio quod liceret vnicuique impue impropararevictori quocumque vellet sic morater deuincens. Terciem hostem sedebit in turru bone fame quem trahent quatuor equi qui sunt amor Dei et proximi humilitas in prosperis pacientiam in aduersis.

¶ Quatuor rote sunt quatuor virtutes cardinales.

Secundus, honor est quod hostes deuicti sequuntur nos legati quia secundum Origenis, demon in temptando deuictus non temptabit.

Item, de illo vicio tercius honor quod victor debet indui tunica Jouis, id est, compassione Christi sed ne in hiis superbiat sedet cum eo caro concupiscit aduersus spiritum et peccata nostra non confessa insurgent contra nos.

1. obruatur ] Augustine *corr*. volucrem F.128. [↑](#endnote-ref-1)